Bodaibo (lidn)

Bodaibo (, ) om Venäman lidn da lidnankund Irkutskan agjan pohjoižpäivnouzmas. Se om Bodaibon rajonan administrativine keskuz, mülüb rajonha vspäi 2010.

 Istorii 
Eländpunktan aluz om pandud vl 1864 samha kuldad kuti Bodaibon rezidencii () — jüguiden varažom. Nimitihe Bodaibo-jogen mödhe (vai ven. Бодайбинка, 98 km pitte, lankteb Vitimha). Bodaibon alangišt oli kuldan samižen päsijaks avoinuden mahtusel. Žilo sai lidnan statusad nügüdläiženke nimenke vl 1903, mülüi Jakutskan gubernijha. Vll 1864−1967 kaidraižuine raudte oli olmas pohjoižpäivnouzmha, kuldan samižen žiloidennoks, avtote om saudud sen sijas.

Bodaibo šingotase Mamakanan GES:al, kuldan sezonižen samižen edheotandoil, jogiportal i sömtegimištol (lihan i leibän edheotandad).

 Geografijan andmused 
Lidn sijadase rajonan päivlaskmas-suvipäivlaskmas, Vitim-jogen oiktal randal (, Lenan oigedpol'ne bassein), 280 m ü.m.t. keskmäižel korktusel.

Matkad Irkutskhasai om 883 km suvipäivlaskmha orhal vai 1435 km avtotedme. Lähembaižed lidnad oma Lensk 321 km pohjoižhe orhal i Severobaikal'sk 386 km suvipäivnouzmha orhal vai 627 km avtol. Lähembaine raudtestancii om BAM:an Taksimo suvhe, ühtenzoittas avtotel 240 km pitte, avtotesild Vitiman kal't om sauvomas vodele 2025. Voib sadas Irkutskhasai regionaližen lendimportan kal't (ODO / БДБ, ühesa reisad nedališ).

Klimat om terav kontinentaline. Tal'v om vilu, lämuz voib sadas +35 Cel'sijan gradushasai kaiken kezan aigan. Voden keskmäine lämuz om −5,1 C°, heinkun +17,9 C°, vilukun — −29,9 C°. Ekstremumad oma −55,1 C° (viluku) i +39,6 C° (kezaku). Paneb sadegid 465 mm vodes, enamba kezakus-elokus (67..84 mm kus).

 Tobmuz 
Nerpo-žilo (6 rist. vl 2017) mülüb lidnankundha Bodaibon ližaks. Lidnankundan pind — 26 708,85 km².

Lidnankundan tobmuden pämez' om sen Administracijan pämez'. Edeline lidnan Administracijan pämez' om Aleksandr Dubkov (reduku 2012 — reduku 2022). Lidnankundan Duman ezimez' om Andrei Dudarik vn 2019 sulakuspäi.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 15 340 ristitud, lidnankundan — 15 358 ristitud, vn 2021 lidnan — 8 921 ristitud. Kaik 13 104 ristitud elihe lidnas vl 2017. Kaikiš suremb lidnan ristitišt oli 18 226 eläjad vl 1959 i 21 700 eläjad vl 1992. Ristitišt poleneb kacmata kuldan samižen ližadushe.

Ortodoksižen hristanuskondan puine Raštvoiden jumalanpert'Bodaibon pühäpertid sobory.ru-saital.  om letud vl 1876. Toine puine Pühän Jumalanmaman Katken jumalanpert' realiženno školanno oli saudud vll 1910−1915 i ei ole kaičenus.

 Openduz 
Lapsiden opendusen aluzkundad oma viž nimitadud i nomeruidud päivkodid (nomer 1, 5, 13, 14, 32), kaks' augotižškolad-päivkodid (nomer 7 i 35), koume keskškolad (nomer 1, 3, 4), specialine (korrekcine) škol, sädamižen pert', lidnan i rajonan muzikškol.

Bodaibon kaivuztehnikumBodaibon kaivuztehnikuman sait (bgtobrazovanie38.ru).  om lidnan professionaližen opendusen aluzkundaks.

 Galerei 

 Homaičendad 

 Irdkosketused 
 Bodaibon municipaližen ühtnikan oficialine sait (uprava-bodaibo.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Irkutskan agjan lidnad
*